kardosdrur/scandi-wiki huggingface dataset:
João Duarte Pereira

João Duarte Vieira Pereira (født 10. maj 1990 i Santarém) er en portugisisk fodboldspiller, der spiller for SønderjyskE.

Klubkarriere 
I januar 2013 indgik Pereira en tre-årig aftale med Superligaklubben FC Nordsjælland. Opholdet i klubben blev dog ikke nogen succes og allerede efter et halvt år i klubben uden nogen liga-kampe blev Pereira og klubben enige om at ophæve kontrakten. 

Herefter skiftede han i august 2013 til 1. divisionsklubben Vejle Boldklub på en halv-årig aftale.

Efter kontraktudløb den 30. juni 2018 forlod Pereira Odense Boldklub.

Referencer

Eksterne henvisninger 
 
 João Pereira  Profil hos FC Nordsjælland

Fodboldspillere fra Portugal
Fodboldspillere fra FC Nordsjælland
Fodboldspillere fra Vejle Boldklub
Fodboldspillere fra CD Trofense
Fodboldspillere fra S.L. Benfica
Fodboldspillere fra Odense Boldklub
Jens Jensenius

Jens Jensenius (1684 – 1731) var en dansk hofprædikant, far til Carl Jensenius.

Han var magister og blev hofprædikant for prins Carl og prinsesse Sophie Hedevig på Vemmetofte.

Han blev gift 1. gang med Anna Catharine Lind og 2. gang med Margarethe Pedersdatter.

Kilder 
 Carl Jensenius' biografi i Dansk Biografisk Leksikon.

Hofprædikanter fra Danmark
Danskere i 1700-tallet
Næstved Latinskole

Næstved Latinskole, også kaldet Peder Syvs Hus efter skolemester og sprogforsker Peder Pedersen Syv (1631-1702), der 1658-1664 var forstander på Latinskolen. 

Næstved latinskole blev stiftet 29. november 1135 af Ridder Peder Bodilsen i St. Peders kloster (Skovkloster). 

Omkring 1400 flyttedes skolen til Næstved hvor en ny Latinskolen blev bygget i slutningen af 1400-tallet, som et oprindelig treetagers hus med tegltag, i østlig forlængelse af Tuesens Boder. 

Latinskolen blev nedlagt 1739, hvorefter Næstved var uden nogen højere skoleuddannelse indtil 1943, hvor Næstved Gymnasium blev oprettet. 

Skolebygningen blev revet ned 1880, for at gøre plads til en ny skole, der frem til 2012/13 fungerede som Næstveds musik- og kulturskole. I dag holder Næstved Erhverv til i bygningen.

Kendte studenter 
 1704 Rasmus Æreboe

Referencer

Eksterne henvisninger 
 Historisk Atlas - Næstved Latinskole

latinskole
Latinskoler i Danmark
Latinskole
Etableret i 1135
Ophørt i 1739
Darko Bodul

Darko Bodul (født 11. januar 1989) er en østrigsk/bosnisk fodboldspiller, der spiller i FC Yenisey Krasnoyarsk.

Karriere

Odense Boldklub 
I januar 2013 skrev OB en kontrakt med Bodul frem til sommeren 2015. Han blev købt fri af sin kontrakt med den østrigske klub Sturm Graz.

Eksterne henvisninger 

 Darko Bodul på Transfermarkt.dk
 Darko Bodul  på Superstats.dk

Referencer 

Fodboldspillere fra Østrig
Fodboldspillere fra Kroatien
Fodboldspillere fra AFC Ajax
Fodboldspillere fra Sparta Rotterdam
Fodboldspillere fra CD Nacional
Fodboldspillere fra Sturm Graz
Fodboldspillere fra Odense Boldklub
Fodboldspillere fra SC Rheindorf Altach
Fodboldspillere fra Dundee United F.C.
Fodboldspillere fra FC Amkar Perm
Metastabilitet

Metastabil er en betegnelse for et system, som befinder sig i en tilstand, som kan henfalde til en anden tilstand med lavere energiniveau. En metastabil tilstands energiniveau er derfor et lokalt minimum (i modsætning til et globalt minimum). Systemet kan enten henfalde spontant eller ved ydre påvirkning. Begrebet anvendes ofte til beskrivelse af fysiske og kemiske systemer. Eksempelvis er virkemåden af en typisk laser, at atomer eksiteres til en metastabil tilstand, hvorfra de henfalder ved udsendelse af fotoner.

Se også 
 Laser

Eksterne henvisninger 
 Den Store Danske
Begreber
Systemer
Panegyrik

Panegyrik (afledt af græsk panegyrikos 'som hører til folkefesten', af pan- og agyris 'forsamling'), er i moderne sprogbrug overdrevent rosende og svulmende lovprisning. Oprindelig anvendtes panegyrik som betegnelse for taler holdt ved folkeforsamlinger og senere for lovtaler i almindelighed.

Kilder og eksterne henvisninger 

 panegyrik — Ordbog — ODS
 panegyrik — Ordbog — Den Danske Ordbog
 

Retorik
Francisco Calvo

Francisco Calvo Quesada (født 8. juli 1992 i San José) er en costaricansk fodboldspiller, der spiller i for Konyaspor i Tyrkiet.

Karriere

FC Nordsjælland 
I foråret 2013 i den danske klub FC Nordsjælland, hvor det blev til 3 kampe som indskifter i Superligaen. Kontrakten med klubben blev ophævet før tid, da Calvo ikke var i nærheden af spilletid for FC Nordsjælland.

Referencer

Eksterne henvisninger 
 Francisco Calvo  Profil hos FC Nordsjælland

Fodboldspillere fra Costa Rica
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Fodboldspillere fra FC Nordsjælland
Ricardo Bueno

Ricardo Bueno da Silva (født 15. august 1987 i São Paulo) er en brasiliansk fodboldspiller, der spiller i Figueirense.

Karriere

FC Nordsjælland 
Den 25. januar 2013 meddelte FC Nordsjælland at man havde hentet Bueno på en lejeaftale fra Atlético Clube Goianiense for forårsæsonen 2013. Indarbejdet i lejeaftalen var en købsoption, så klubben har forkøbsret på brasilianeren i sommeren 2013. Det blev kun til et halvt år i klubben for Bueno, der spillede 10 kampe uden scoringer. FC Nordsjælland valgte derfor ikke at udnytte købsoptionen på Bueno.

Kildeangivelser

Eksterne henvisninger 
 Ricardo Bueno da Silva  Profil hos FC Nordsjælland

Fodboldspillere fra Brasilien
Fodboldspillere fra FC Nordsjælland
Fodboldspillere fra Grêmio Foot-Ball Porto Alegrense
Fodboldspillere fra Palmeiras
Fodboldspillere fra Atletico Mineiro
Personer fra São Paulo
Albatros Travel

Albatros Travel er et familieejet internationalt rejsebureau, der blev grundlagt i 1986 af biolog Søren Rasmussen og hans ven Josh Wald. Efter nogle år skiltes de to kompagnoners veje, og Søren Rasmussen og hustruen Berit Willumsgaard drev virksomheden videre i det indre København. 

Albatros Travel er specialiseret i grupperejser og laver i dag rejser til hele verden. Albatros Travel har kontorer i Danmark, Kina, Afrika, Grønland og Indien. Hovedkvarteret ligger i Tøndergade 16 på Vesterbro i København.

Rasmussen har været interesseret i at drive en virksomhed, "der går op i bæredygtighed og humanitært arbejde". Albatros Travel er derfor involveret i en del CSR-projekter rundt om i verden. Rejsebureauets filosofi er "Rejs med hjerte, hjerte og holdning" – en slags etisk guideline for alle, der rejser ud og oplever verden. Det handler fx om, at man ikke køber varer fremstillet af truede dyrearter, at man ikke tager billeder uden tilladelse, at man rejser skånsomt og tænker på miljøet m.v.

Albatros Travel er i dag, anno 2013 stadig familieejet.

Rejsebureauer i Danmark
Etableret i 1986
Mario Tičinović

Mario Tičinović (født 20. august 1991) er en kroatisk fodboldspiller, der spiller i den danske superligaklub FC Nordsjælland.

Karriere

FC Nordsjælland 
Den 1. februar 2012 offentliggjorde Superligaklubben FC Nordsjælland at man havde lejet Ticinovic i den kroatiske klub Hajduk Split for forårsæsonen 2012. Da lejekontrakten udløb i sommeren 2012 købte FC Nordsjælland Ticinovic fri af kontrakten med Hajduk Split og indgik en tre-årig kontrakt med kroaten.

Referencer

Eksterne henvisninger 
 Mario Ticinovic  på fcn.dk
 Mario Ticinovic på superstats.dk

Fodboldspillere fra Kroatien
Fodboldspillere fra Hajduk Split
Fodboldspillere fra FC Nordsjælland
Fodboldspillere fra KSC Lokeren
Georg Christoph von Behr

Georg Christoph von Behr (1664 – 23. januar 1723 i Nustrow, Mecklenburg-Schwerin) var en tysk adelsmand og dansk hofmarskal, far til Joachim Ehrenreich von Behr.

Behr var søn af Heino von Behr (1633-1694) og Katharina von Blanckenburg (1648-1715). I 1690'erne var han dansk kammerjunker og var på en studierejse. Han var hofmarskal hos Prins Carl og vendte senere hjem til sit fædreland.

Han var gift med Abigail von Wedel (død 21. januar 1718 i Nustrow).

Kilder 
 Geneagraphie

Tyskere i 1600-tallet
Tyskere i 1700-tallet
Hofmarskaller fra Danmark
Hans Andersen (skomager)

Hans Andersen (født 14. december 1782 i Rørup Sogn, død 26. april 1816 i Odense) i mandtalslister også betegnet som Hans Hansen Piber, er far til eventyrdigteren H.C. Andersen. Han var skomagersvend og senere friskomager dvs. skomager uden for lauget. 

Hans Andersen var ligesom sin far Anders Hansen Traes knyttet til skomagerfaget, som var det største håndværkerfag i Odense på det tidspunkt. Han blev af sin far nægtet adgang til latinskolen. Han var med i Odense Borgervæbnings 3. kompagni, hvor han i en periode spillede på fløjte og tromme. 

Som forældre til H.C. Andersen står i kirkebogen den dengang 22-årige skomagersvend Hans Andersen, som også var soldat, og den 34-årige Anne Marie Andersdatter. Den 5. januar 1805 blev parret trolovet, og de giftede sig i Skt. Knuds Kirke i Odense den 2. februar 1805, to måneder før fødselen.
Den 2. april blev H.C. Andersen født og hjemmedøbt. 
Skomagerfamilien flyttede i 1807 ind i en lejlighed med køkken i alt ca. 42 m² i ejendommen Klingenberg 646 nu Munkemøllestræde 3, der dengang var en del af byens fattigkvarter.

Af mangel på arbejde og penge meldte Hans Andersen sig i 1812 som soldat i det danske hjælpekorps i Napoleonskrigene i stedet for en indkaldt bondesøn, der til gengæld måtte udrede en større sum penge til friskomageren. Han var selv fritaget for militærtjeneste, da han boede indenfor byens porte.
Hans regiment, nåede dog kun til Holsten i 1814, da krigen var forbi og efter to år i krig kom han hjem, syg og nedbrudt såvel fysisk som psykisk, og fandt tillige, at alle pengene var tabt på grund af statsbankerotten i 1813. Hans afregningsbog fra militæret slutter 8. marts 1815 med en udbetaling af 4 Rigsdaler og 46 skilling.

Hans Andersen var i lang tid meget syg og tabte sig meget indtil familien søgte hjælp hos den kloge kone i Ejby, Mette Mogensdatter, men døde to dage efter og blev begravet i Sankt Knuds Kirke den 30. april 1816, hvorpå Anne Marie Andersdatter måtte ernære sig selv og Hans Christian som vaskekone.

Kilder
H.C. Andersens fader | H.C. Andersen Information Odense

 
Personer fra Assens
Danskere i 1800-tallet
Skomagere fra Danmark
Israel Levin

Israel Salomon Levin (født 16. maj 1810 i Randers, død 4. juni 1883 i København) var en dansk filolog, der i en periode virkede som Søren Kierkegaards sekretær.

Han blev student fra Randers lærde Skole 1829, tog Anden Eksamen men ingen embedseksamen. Levin markerede sig som kender af dansk sprog fra 1500-tallet til 1800-tallet, og i 1844 udgav Levin første bind af sin Haandbog i det danske Sprogs Grammatik,
men da han ofte blev involveret i strid med andre sprogfolk, kom der ikke flere bind.

Han efterlod ca. 150.000 sedler med ordbogsstof (mange af disse med Kierkegaard-citater), som senere fik stor betydning for Ordbog over det Danske Sprog.

Levin er begravet på Mosaisk Nordre Begravelsesplads.

Reference

Kilder 
 I. Levin i Den Store Danske
 Israel Levin (1810-83) på Det Kongelige Biblioteks website

Eksterne henvisniger 
 
 
 
 Israel Levin på Dansk Forfatterleksikon

Filologer fra Danmark
Litteraturkritikere fra Danmark
Oversættere fra Danmark
Jøder fra Danmark
Dansksprogede forfattere fra Danmark
Danskere i 1800-tallet
Personer fra Randers
Studenter fra Randers Statsskole
Kungliga Fysiografiska Sällskapet i Lund

Kungliga Fysiografiska Sällskapet i Lund – Akademi för naturvetenskap, medicin och teknik er et svensk videnskabsakademi oprettet i Lund for at fremme naturvidenskaberne, medicin og teknik. Den valgte fokusering afspejles i akademiets navn, idet det gamle ord fysiografi bedst kan oversættes til naturbeskrivelse.

Fysiografiska Sällskapet i Lund blev stiftet den 2. december 1772. Vedtægterne for akademiet blev stadfæstet af den svenske kong Gustav III den 6. marts 1778, og akademiet kunne derfor føje ordet kungliga til sit navn.

Blandt stifterne af akademiet finder man professor i naturvidenskaberne Anders Jahan Retzius, den senere biskop Nils Hesslén og medicineren Anders Barfoth.

Akademiets virke havde i begyndelsen et meget alment sigte på videnskaberne men dette har igennem årene mere og mere forskudt sig hen imod de rene grundvidenskaber. Akademiet forvalter et stort antal donationer, hvoraf midler uddeles som stipendier, især til yngre forskere. Selskabet uddeler også priser og medaljer for en fremragende og længerevarende forskningsindsats til lidt ældre forskere.

Kilder 
Kungl Fysiografiska Sällskapet i Lund 

Etableret i 1772
Videnskabsakademier
Organisationer fra Sverige
Alice & Rita

Alice & Rita er en dansk sangduo bestående af søstrene Alice Møller (f. 1947) og Rita Møller (f. 1951) fra Sønderjylland. 

Søstrene vandt i slutningen af 1960'erne flere amatørkonkurrencer og blev ved en af disse lejligheder opdaget af sangeren Bjørn Tidmand. I 1969 skrev duoen kontrakt med pladeselskabet EMI og pladedebuterede med singlen "Sommer hele året. I 1971 fik de deres første tophit på Dansktoppen med sangen Hey Hey i Mexico og fik herefter også succes med titler som 
Solskin vil vi ha', Alle har en drøm om lykke,Som en palet med hundredtusind' farver på, Vi blæser højt og flot på sure miner, og Misssissippi. 

Størst succes fik søstrene i 1973 med Hallo, hr. general, der i otte uger lå nr. 1 på Dansktoppen. Det var en oprindeligt tysk Schlager der havde fået dansk tekst af Keld Heick, der skrev mange af duoens tekster.

En af deres mindre kendte sange Penge, hus og bil fra 1972 høres i et brudstykke i et afsnit af Paul Hammerich s Danmarks Krønike.

Alice & Rita indsang i alt 23 singler og udsendte i 1977 deres sidste plade En guldring på din finger. De indstillede kort efter karrieren, men har dog lejlighedsvis optrådt med bl.a. gamle folkesange.

Eksterne henvisninger 
 

Musikgrupper fra Danmark
Musikgrupper fra 1969
Francis Dickoh

Francis Dickoh (født 13. december 1982) er en dansk-ghanesisk tidligere fodboldspiller i en lang række store ligaer og fodboldekspert for sportsmediet Mediano.

Karriere 
Den 30. januar 2014 offentligjorde FC Midtjylland på Twitter, at man havde tilknyttet Dickoh på en kontrakt, der løber sæsonen ud. Den 25. maj 2015 offentliggjorde FC Midtjylland, at man havde indgået en aftale om at forlænge kontrakten frem til udgangen af 2015. 

Efter at have været klubløs fra 1. januar 2016 offentliggjorde Sønderjyske den 13. april på deres hjemmeside, at Francis Dickoh var blevet tilknyttet på en aftale, der løb frem til 30. juni 2016.

I marts 2017 meddelte han, at han indstiller karrieren, hvor han nåede 133 Superliga-kampe for FC Nordsjælland, FC Midtjylland og Sønderjyske.

Referencer

Eksterne henvisninger 

 Francis Dickoh  på danskfodbold.com

Fodboldspillere fra Danmark
Fodboldspillere fra FC Nordsjælland
Fodboldspillere fra Farum Boldklub
Fodboldspillere fra Hibernian F.C.
Fodboldspillere fra FC Utrecht
Fodboldspillere fra Cercle Brugge
Fodboldspillere fra FC Midtjylland
Fodboldspillere fra SønderjyskE
Fodboldspillere fra Lillestrøm SK
Personer fra København
Bow Street Runners

Bow Street Runners, den første politistyrke i London, England, blev etableret i 1749 af advokaten, magistraten, dommeren og forfatteren Henry Fielding samme år som han udgav novellen Tom Jones .

Styrken omfattede kun seks betjente ved oprettelsen , som ikke udførte patruljeringer men udbragte stævninger og arresterede kriminelle.

Enheden havde hjemme i samme bygning som magistraten Fielding havde dommerkontor, beliggende i Bow Street nummer 4.

Folkeviddet skabte øgenavnet Bow Street Runners, på grundlag af ovennævnte adresse, dette, selvom betjentene aldrig referede til sig selv som runners (løbere).

Betjentene var civilklædte indtil 1805 hvor de fik deres første uniformer, som bestod af blå jakke- og bukser, rød vest og sort hat.

Fielding døde i 1754 og hans blinde halvbror, dommeren sir John Fielding overtog hvervet som politichef.

Sir Fielding var skaber af den første officelle politistyrke i London i 1829, hvor man også skiftede domicil til Bow Street 25 – 27.

Bow Street-stationen blev nedlagt i 1993.

Bow Street-gruppen fandt sin afslutning i 1839.

Noter/ kilder/ henvisninger

Noter

Kilder og eksterne henvisninger 
 Bow Street Runners in the Literary Encyclopedia

Politi i Storbritannien
Londons historie
Etableret i 1749
DCU

DCU har flere betydninger:

 Dansk Camping Union – dansk forening for campister
 Danmarks Cykle Union – officielt forbund for cyklister
IDC

IDC har flere betydninger:

 Industrial Development Corporation - også kendt som Castle Grande - et Arkansas firma involveret i den politiske kontrovers Whitewater
 Interactive Data Corporation (NYSE symbol IDC) - et finansielt service firma
 International Data Corporation - et markedsanalyseinstitut
 Imperial Defence College - tidligere navn for Royal College of Defence Studies - et Britisk militær akademi
 Insulation-displacement connector - et stik hvis knive skærer igennem en ledning eller kabel
 Intelligent design Creationism - religiøst baseret ide om livets oprindelse
 Iris deactivation code - en fiktionskode sekvens fra TV-serierne Stargate SG-1 og Stargate Atlantis
 En initialisme som står for "I don't care" i internet-jargon

Se også 
 IDC-stik
Rigsdagsgården

Rigsdagsgården er en plads på Slotsholmen i København. Pladsen ligger mellem Christiansborg Slot og Frederik 3.s kunstkammerbygning, der i dag rummer Rigsarkivet. Fra Rigsdagsgården er der indgang til Folketingets lokaler på Christiansborg og til Det Kongelige Biblioteks Have.

Rigsdagsgården blev spærret for bilkørsel fra den 22. april 2013, af frygt for terrorangreb.

Se også 

Prins Jørgens Gård

Kilder 

Slotsholmen
Torve og pladser i København
Indre By (København)
Mariane Bournonville

Mariane Bournonville, født Jensen (1768 i Mariager – 29. august 1797 i København) var en dansk danserinde og skuespillerinde.

Mariane Jensen blev uddannet på Det Kongelige Teaters danseskole under Vincenzo Galeottis vejledning og debuterede 23. september 1784 på hoftheatret i balletten «Den straffede Vankundighed». af Vincenzo Galeotti og med musik af Jens Lolle. Med et så vel smukt som interessant ansigt forenede hun en nydelig figur, personlig ynde og skjælmeri i sit væsen samt et ikke almindeligt fremstillingstalent, og hun blev derfor snart en af de ypperste i balletten, særlig i muntre danse og i fint komiske partier. I december 1792 ægtede hun danseren Antoine Bournonville. Ved sæsonens åbning 16. september 1790 havde hun lejlighedsvis udført Rynos rolle i Christen Henriksen Prams skuespil «Frode og Fingal» og derved henledet opmærksomheden på sig som en mulighed i det reciterende skuespil, og i 1796 gik hun definitivt over til denne kunstart, i det hun 18. februar samme år med afgjort held debuterede som Josepha i August von Kotzebues «Armod og Højmodighed». Hun havde en meget velklingende og bøjelig talestemme og en naturlig diktion, der understøttedes af hendes store scenevanthed, og efter at have spillet Susanne i Pierre Beaumarchais’ «Figaros Bryllup» regnedes hun allerede for en af de dygtigste skuespillerinder, da døden 29. august 1797 pludselig bortrev hende efter en fødsel kun 29 år gammel. Hun optrådte sidste gang 19. maj 1797 som Pouline i «Den snedige Brevvexling» af Fabre d'Eglantine.

Mariane Bournonville var datter af solodanser Sebastian Samuel Lever (cirka 1737–1812) og Anne Marie Jensdatter Spentrup (1750–1796)

Dansere fra Danmark
Teaterskuespillere fra Danmark
Danskere i 1700-tallet
Personer i Dansk Biografisk Leksikon
Personer fra Mariager
Biskop Aage

Aage (rettere Aagge, Ogge) (død 1167), blev biskop i Slesvig Stift 1138. På grund af hans deltagelse i de politiske stridigheder måtte han kæmpe med en modbiskop og forlade Slesvig.

Aage valgtes efter biskop Rikes forflyttelse til Roskilde Stift (1138) af domkapitlet og menigheden i Slesvig til hans eftermand. Da kong Erik Lam imidlertid straks efter lod sin kapellan, den tyskfødte Herman, indvie til det samme embede, kom det til uroligheder i Slesvig by, ved hvilke Herman blev fordreven, idet klerkene og bymændene foretrak en indfødt.
Det kom vel kort efter til et forlig, ved hvilket kongen gav efter og forsørgede Herman på anden måde, men i den kort efter udbrudte tronstrid med Harald Kesjas søn Oluf synes Aage at have holdt med denne og hans ærkebiskop Eskil, hvorfor han droges med ind i deres nederlag og blev fordreven i landflygtighed i Frankrig. Tyve år efter kaldtes han imidlertid tilbage til sit sæde af Kong Valdemar, for hvis vrede hans efterfølger Esbern havde måttet gå i landflygtighed. Ærkebiskop Eskil lyste ham nu i kirkens band, men han beholdt ikke des mindre på grund af kirkestriden sit embede lige til sin død i 1167.

Danskere i 1100-tallet
Biskopper over Slesvig Stift
Førreformatoriske katolske biskopper fra Danmark
Personer i Dansk Biografisk Leksikon
IDC-stik

Et IDC-stik (IDC er forkortelse for insulation-displacement-connector) er et elektrisk stik med klemmeforbindelser designet til at blive forbundet til et kabels isolerede ledninger via en forbindelsesproces som presser bestemte skarpe metalknive gennem ledningsisolationen, hvilket overflødiggør afisolering før påmontering af stik. Når stikforbindelsen laves korrekt, vil kniven koldsvejse sig til lederen i ledningen, hvilket vil udgøre en pålidelig gastæt elektrisk forbindelse.

Moderne IDC teknologi udviklet efter og influeret af forskning på wire-wrap og crimp-stik teknologi blev først udviklet af Western Electric, Bell Telephone Labs og andre. 
Selvom IDC-stik oprindeligt kun var blevet designet til en (stiv) massiv leder, blev IDC-teknologi senere udvidet til også at fungere med kordelte ledere.

Sådanne stik bruges typisk ved lavstrømsanvendelser såsom telecom, computernetværk og signalforbindelser mellem dele i et elektronisk system eller computersystem.

Krone LSA-PLUS

Der findes et klemmeforbindelsessystem ved navn Krone LSA-PLUS, som anvendes indenfor telekommunikation.

Se også 
 Vampyr tap
 Wire wrap

Kilder/referencer

Eksterne henvisninger 

 IDC Cable, Headers & Connectors
 Brochure on 3M Scotchlok insulation displacement connectors
 Molex Connectors Explained, as used in Pinball 
 Insulation Displacement Contact Technology  from Sensors, May 2001.
 A New Type of Very High Reliability Torsion IDC Zierick Manufacturing Corporation white paper.

Elektriske klemmeforbindelser
Stikforbindelser
Kollisionstest

En kollisionstest er et kollisionsforsøg med køretøjer under relistiske, men kontrollerede forhold. Denne slags forsøg udføres hovedsagelig indenfor bilindustrien i forbindelse med udvikling af køretøjer og sikkerhedssystemer. De har som regel det formål, at indsamle oplysninger om køretøjet, dets passagerer eller last under forskellige kollisionsopstillinger. Resultatet er enten en bekræftelse af den ønskede køretøjssikkerhed eller afsløring af ukendte svagheder, der stadig trænger til udbedring.

Eksterne henvisninger 

 European New Car Assessment Programme 

Bilsikkerhed
Prøver
Jakkerevers

Se også: Revers (flertydig)
Jakkens revers er en del af jakken, der er foldet, så indersiden bliver synlig. Ordet kommer af reverse, som betyder bagside. Begrebet revers bruges også om skjorters manchetter eller andre beklædningsdele, hvor vrangen ses - især hvis detaljen er lavet i kontrast-materiale.

Der findes tre jakkerevers: hakrevers, spidsrevers og sjalsrevers. Hakrevers er mest almindelig på en enkeltradet jakker som habitjakker, blazere og sportsjakker. En dobbeltradet jakke har oftest spidsrevers. Det gælder også for frakker, den fine kjole og jaketten. Designere vover til tider at bruge spidsrevers på en enkeltradet jakke. Sjalsrevers (sjalskraver) ses efterhånden kun på smokingen, hvor den som regel er af satinvævet silke.

Jakkereverser 

Jakker
Pyntning
Tom Jones (roman)

Tom Jones (en. The History of Tom Jones, a Foundling) er en roman fra det 18. århundredes England om et hittebarns brogede og omskiftelige liv til hans rette identitet opdages.

Romanen er skrevet af den engelske forfatter Henry Fielding og blev udgivet første gang den 28. februar 1749.

Romanen er inddelt i 18 mindre bøger, flere er ikke relateret til hovedhandlingen

Ekstern henvisning 
 The History of Tom Jones, a Foundling fra LibriVox

Romaner